title: http://risaleoku.com/oku/ossozler/656
article: * ايشته ناصل حقيقت بويله إقتضا ايدييور، حكمت دخى عينًا اويله إقتضا أيلهيور. چونكه شو كثافتلى و روحه مناسبتى آز اولان طوپراقدن و شو كدورتلى و نورِ حياته مناسبتى پك جزئى اولان صودن، متماديًا حُمّالى بر فعاليتله، لطافتلى حياتى و نورانيتلى ذوى الإدراكى خلق ايدن فاطرِ حكيم، ألبته روحه چوق لايق و حياته چوق مناسب، شو نور دڭزندن و حتّى شو ظلمت بحرندن، شو هوادن، شو ألكتريق گبى سائر مادّهِٔ لطيفهدن بر قسم ذىشعور مخلوقلرى واردر. هم پك چوق كثرتلى اولارق واردر.|@
  Íبرنجى مقصد|@
  * ملائكهنڭ تصديقى ايمانڭ بر ركنيدر. شو مقصدده درت نكتهِٔ أساسيه واردر.|@
  Íبرنجى أساس|@
  * وجودڭ كمالى، حيات ايلهدر. بلكه وجودڭ حقيقى وجودى، حيات ايلهدر. حيات، وجودڭ نوريدر. شعور، حياتڭ ضياسيدر. حيات، هر شيئڭ باشيدر و أساسيدر. حيات، هر شيئى هر بر ذىحيات اولان شيئه مال ايدر. بر شيئى، بتون أشيايه مالك حكمنه گچيرر. حيات ايله بر شيءِ ذىحيات دييهبيلير كه: "شو بتون أشيا، مالمدر. دنيا، خانهمدر. كائنات، مالكم طرفندن ويريلمش بر ملكمدر." ناصلكه ضيا أجسامڭ گورولمسنه سببدر و رنكلرڭ (بر قَوله گوره) سببِ وجوديدر. اويله ده: حيات دخى، موجوداتڭ كشّافيدر. كيفياتڭ تحقّقنه سببدر. هم جزئى بر جزئى، كلّ و كلّى حكمنه گتيرر. و كلّى شيلرى بر جزئه صيغيشديرمغه سببدر. و حدسز أشيايى، إشتراك و إتّحاد ايتديروب بر وحدته مدار، بر روحه مظهر ياپمق گبى، كمالاتِ وجودڭ عمومنه سببدر. حتّى حيات، كثرت طبقاتنده بر چشيد تجلّئِ وحدتدر و كثرتده أحديتڭ بر آيينهسيدر. باق حياتسز بر جسم، بيوك بر طاغ دخى اولسه يتيمدر، غريبدر، يالڭزدر. مناسبتى يالڭز اوطورديغى مكان ايله و اوڭا قاريشان شيلر ايله واردر. باشقه كائناتده نه وارسه، او طاغه نسبةً معدومدر. چونكه نه حياتى وار كه، حيات ايله علاقهدار اولسون· نه شعورى وار كه، تعلّق ايتسين. شيمدى باق كوچوجك بر جسمه، مثلا بال آريسنه. حيات اوڭا گيرديگى آنده، بتون كائناتله اويله مناسبت تأسيس ايدر كه، بتون كائناتله، خصوصًا زمينڭ چيچكلريله و نباتاتلريله اويله بر تجارت عقد ايدر كه، دييهبيلير: "شو أرض، بنم باغچهمدر، تجارتخانهمدر."|@
  Íبرنجى مقصد|@
  * ملائكهنڭ تصديقى ايمانڭ بر ركنيدر. شو مقصدده درت نكتهِٔ أساسيه واردر.|@
  Íبرنجى أساس|@
  * وجودڭ كمالى، حيات ايلهدر. بلكه وجودڭ حقيقى وجودى، حيات ايلهدر. حيات، وجودڭ نوريدر. شعور، حياتڭ ضياسيدر. حيات، هر شيئڭ باشيدر و أساسيدر. حيات، هر شيئى هر بر ذىحيات اولان شيئه مال ايدر. بر شيئى، بتون أشيايه مالك حكمنه گچيرر. حيات ايله بر شيءِ ذىحيات دييهبيلير كه: "شو بتون أشيا، مالمدر. دنيا، خانهمدر. كائنات، مالكم طرفندن ويريلمش بر ملكمدر." ناصلكه ضيا أجسامڭ گورولمسنه سببدر و رنكلرڭ (بر قَوله گوره) سببِ وجوديدر. اويله ده: حيات دخى، موجوداتڭ كشّافيدر. كيفياتڭ تحقّقنه سببدر. هم جزئى بر جزئى، كلّ و كلّى حكمنه گتيرر. و كلّى شيلرى بر جزئه صيغيشديرمغه سببدر. و حدسز أشيايى، إشتراك و إتّحاد ايتديروب بر وحدته مدار، بر روحه مظهر ياپمق گبى، كمالاتِ وجودڭ عمومنه سببدر. حتّى حيات، كثرت طبقاتنده بر چشيد تجلّئِ وحدتدر و كثرتده أحديتڭ بر آيينهسيدر. باق حياتسز بر جسم، بيوك بر طاغ دخى اولسه يتيمدر، غريبدر، يالڭزدر. مناسبتى يالڭز اوطورديغى مكان ايله و اوڭا قاريشان شيلر ايله واردر. باشقه كائناتده نه وارسه، او طاغه نسبةً معدومدر. چونكه نه حياتى وار كه، حيات ايله علاقهدار اولسون· نه شعورى وار كه، تعلّق ايتسين. شيمدى باق كوچوجك بر جسمه، مثلا بال آريسنه. حيات اوڭا گيرديگى آنده، بتون كائناتله اويله مناسبت تأسيس ايدر كه، بتون كائناتله، خصوصًا زمينڭ چيچكلريله و نباتاتلريله اويله بر تجارت عقد ايدر كه، دييهبيلير: "شو أرض، بنم باغچهمدر، تجارتخانهمدر."|@